
Grad Dugo Selo, Dugoselski komunalni i poduzetnički centar d.o.o., Turistička zajednica  Grada Dugog Sela,  Pučko otvoreno učilište Dugo Selo i Glazbena škola Dugo Selo kao organizatori zahvaljuju izlagačima na dolasku na Sajam „Za planet – drvo i cvijet“ koji se održava u Dugom Selu 19. i 20. travnja 2024. godine, te raspisuju:
J A V N I  P O Z I V
za sudjelovanje na  sajmu “Za planet – drvo i cvijet”
1.
Grad Dugo Selo organizira 19. i 20. travnja 2024. godine u Perivoju grofa Draškovića, prostoru starog suda i Glazbene škole sajam:
· cvijeća vrtnog i balkonskog; ukrasnog, začinskog, ljekovitog i sobnog bilja, ljetnica i trajnica; ukrasnih grmova i stabala;
· sadnica voća i povrća, te poljoprivrednih i prehrambenih proizvoda
· opreme i strojeva za vrt, plastenika, repromaterijala, gnojiva,
asortimana za zaštitu bilja,
· opreme za uređenje vrtova i okućnica, vrtnog namještaja,
   vrtnih fontana, figura,  žardinjera  i sl.
te poziva sve zainteresirane pravne i fizičke osobe registrirane za obavljanje traženih djelatnosti, kao i prodaje robe gore navedenog asortimana da se prijave za sudjelovanje.

2.
U unutarnjem i vanjskom prostoru Glazbene škole  je dvodnevni izložbeni sajam:
• cvjećarski obrti: cvjetne instalacije, rezano cvijeća i sl.
•  umjetnički obrti: slike, dekoracije, keramika, drvo, kamen i drugi prirodni materijali 
s prigodnom tematikom 

Na prostoru starog suda je dvodnevni izložbeni sajam:
• prezentacija strojeva i alata, te usluga Dugoselskog komunalnog i poduzetničkog centra
• vrtne opreme za uređenje vrtova i okućnica
• strojeva, vozila i alata za hortikulturu i slično
• slika i fotografija udruga.

U Perivoju grofa Draškovića je dvodnevni prodajni i izložbeni sajam:
• cvijeća, lončanica, sadnica, trajnica, sukulenata i dr.
• cvjećarskih i vrtlarskih potrepština,
• ukrasnog bilja, grmlja i drveća, ljekovitog i začinskog bilja,
• sjemena, lukovica, gomolja.


3.
Za izlagače vezane uz tematiku Sajma sudjelovanje na sajmu se naplaćuje 15 eura po danu (petak i subota). Za izlagače s dodatnim sadržajima (kokice, šećerna vata, baloni i dr.) prostor se naplaćuje 10 eura po m2/po danu. 
Rok za prijavu i plaćanje prostora za izlagače je do 14. travnja 2024. godine.

4.
Kotizacija se uplaćuje na IBAN ili broj računa primatelja: HR5124020061810100008, model 68, poziv na broj primatelja 5738-OIB UPLATITELJA, primatelja Grad Dugo Selo, Josipa Zorića 1, 10370 Dugo Selo, opis plaćanja Kotizacija za Sajam „Za planet – drvo i cvijet“. Izlagači koji ne izvrše uplatu neće moći sudjelovati na Sajmu. U slučaju da izlagač nakon roka uplate odustane od izlaganja, organizator zadržava cjelokupan iznos uplaćene kotizacije.
Organizator zadržava pravo otkazivanja prijave, ukoliko prijava i tema izlaganja ne odgovaraju tematici Sajma i nisu dostavljeni u roku.

5.
U predviđeni prostor izlagača uvodi organizator, prema ranije utvrđenom rasporedu. Izlagaču nije dopušteno mijenjati dodijeljeni mu prostor, niti samovoljno proširivati
 izložbeni prostor.
Izlagači koji s organizatorom nisu dogovorili drugačije, dužni su urediti svoj izložbeni prostor do početka Sajma 19. travnja do 9,00 sati.

Čišćenje prostora snosi organizator, što ne uključuje čišćenje izložbenog prostora u sklopu štanda (svoje smeće izlagači iznose sami).

Radno vrijeme sajma je svaki dan od 9:00 do 19:00 sati.
 Izvan tog vremena bit će osigurana čuvarska služba.

6.
Organizator ne odgovara za čuvanje izložaka, prodajnih artikala, kao i ostale imovine izlagača, niti tijekom radnog vremena Sajma. Eventualna nastala šteta ide na teret izlagača, osim u slučaju da je za nju neposredno odgovoran organizator.

7.
Javni poziv je otvoren od  09. do 14. travnja 2024. godine.
Prijave se podnose:
* poštanskim putem na adresu: Grad Dugo Selo, Josipa Zorića 1, 10370 Dugo Selo u
pisanom obliku u zatvorenoj omotnici, s naznakom za „JAVNI POZIV za sudjelovanje na
sajmu “Za planet – drvo i cvijet” i adresom ponuditelja s druge strane omotnice, ili
* putem e-mail adrese:  vesna.vucko@dugoselo.hr


Prijava treba sadržavati:
1. ispunjenu prijavnicu za sudjelovanje 
(u prijavnici obavezno naznačiti što će se prodavati i/ili izlagati),
2. potpisani Javni poziv
3. presliku rješenja o upisu u odgovarajući registar upisa
4. dokaz o uplati kotizacije

Svaki prijavitelj mora u prijavi naznačiti je li zainteresiran za stol ili ima vlastitu opremu 
(u prijavi naznačiti veličinu prodajnog prostora).
 Isti će se dodjeljivati prema redoslijedu zaprimanja prijava. 
Organizatori osiguravaju prostor za izlaganje prema rasporedu koji određuje organizator.
Nakon zaprimljene prijave, organizator će poslati obavijest kojom potvrđuje odnosno otkazuje prijavu za sudjelovanje na Sajmu.

8.
Sve informacije u vezi ovog Javnog poziva mogu se dobiti putem e-mail adresa:  vesna.vucko@dugoselo.hr, 
 ili na broj telefona: 01 2753 705/kućni 0.

9.
Grad ima pravo poništenja Javnog poziva ili djelomičnog poništenja pojedine točke istog, bez bilo kakve odgovornosti prema prijaviteljima i bez obveze pojašnjenja svoje odluke.


KLASA: 610-01/24-01/01
URBROJ:  238-7-24-7
U Dugom Selu, 27. ožujka 2024.						           
Grad Dugo Selo						                         POTPIS IZLAGAČA

